turjo4nis/wikipedia-bn-dump-20250701 huggingface dataset:
দজলা

দজলা () বা টাইগ্রিস দক্ষিণ-পশ্চিম এশিয়ার একটি নদী। নদীটি তুরস্কে উৎপত্তি লাভ করে ইরাকের ভেতর দিয়ে প্রবাহিত হয়ে ফোরাত নদীর সাথে মিলিত হয়েছে এবং শাত আল আরব নামে পারস্য উপসাগরে পড়েছে।

দজলা নদীর দৈর্ঘ্য ১,৯০০ কিলোমিটার এবং এর নদীবিধৌত অববাহিকার আয়তন ১,১০,০০০ বর্গকিলোমিটারেরও বেশি। নদীটি পূর্ব তুরস্কের পর্বতমালায় উৎপত্তি লাভ করেছে এবং দক্ষিণ-পূর্বে প্রবাহিত হয়ে কিছু সময়ের জন্য সিরিয়া ও তুরস্কের সবচেয়ে পূর্বের সীমান্ত গঠন করে ইরাকে প্রবেশ করেছে। ইরাকের ভেতর দিয়ে এটি সর্পিলাকারে মোটামুটি দক্ষিণ-পূর্ব দিকে ধীর গতিতে প্রবাহিত হয়েছে এবং এর উপত্যকা সমতল ও বিস্তৃত আকার ধারণ করেছে। দক্ষিণ ইরাকে এটি ফোরাত নদীর সাথে মিলিত হয়ে শাত আল আরব নদী গঠন করেছে, যা আরও ১৭০ কিলোমিটার প্রবাহিত হয়ে পারস্য উপসাগরে পতিত হয়েছে। প্রাচীনকালে ফোরাত ও দজলার মধ্যবর্তী অববাহিকাতে বিখ্যাত সব মেসোপটেমীয় সভ্যতা বিকাশ লাভ করেছিল। দজলা নদীর তীরে প্রাচীন আসিরীয় সভ্যতার নিনেভেহ শহরের ধ্বংসাবশেষ অবস্থিত। এছাড়া সেলেউসিয়া ও তেসিফোনে রঅবশেষও আছে এখানে।

দজলার প্রধান প্রধান উপনদী হল বৃহৎ জাব, ক্ষুদ্র জাব, দিয়ালা এবং আল উজায়িম। এগুলি সবই ইরাকের অভ্যন্তরে দজলা নদীর সাথে মিলিত হয়েছে। তবে বৃহৎ জাব নদী তুরস্কে এবং ক্ষুদ্র জাব ও দিয়ালা নদী ইরানে উৎপত্তি লাভ করেছে। দজলা নদীর তীরে অবস্থিত প্রধান শহরের মধ্যে আছে তুরস্কের দিয়ারবাকির এবং ইরাকের মসুল ও বাগদাদ শহর। দজলা নদী অত্যন্ত অগভীর বলে এখানে ছোট নৌকা ছাড়া আর কিছু চালানো যায় না। বিশেষত বাগদাদের পর থেকে নদীটি একাধিক অগভীর শাখার বিভক্ত হয়ে গেছে এবং ঘন জলাভূমির মধ্য দিয়ে অগ্রসর হয়েছে।

অতীতে উচ্চভূমির শীতকালীন বরফগলা পানি এবং শীতের শেষের বৃষ্টিপাতের ফলে দজলা নদীতে প্রায়ই বন্যার সৃষ্টি হত। ১৯৫০ সালে সামারা বাঁধ নির্মাণ করে দজলার অতিরিক্ত পানি মধ্য ইরাকের থারথার অঞ্চলে প্রবাহিত করা হয়। দজলার বয়ে আনা অতিরিক্ত পলিমাটি কমানোরও ব্যবস্থা নেয়া হয়। তবে এর ফলে দক্ষিণ ইরাকে সুপেয় পানির সরবরাহ হ্রাস পায় এবং দক্ষিণ ইরাকে পারস্য উপসাগরের লবণাক্ত পানি দজলার সুপেয় পানির সাথে মিশে যেতে থাকে। ফলে স্থানীয় কৃষির ক্ষতি হয়।

উল্লেখযোগ্য শহর 
 বাগদাদ
 মসুল

তথ্যসূত্র

মেসোপটেমিয়া
তুরস্কের নদী
ইরাকের নদী
এশিয়ার আন্তর্জাতিক নদী
সিরিয়ার নদী
পূর্ব-ভূমধ্যসাগরীয় অঞ্চল
আন্তঃসীমান্ত নদী
পানি ও ধর্ম
মহাকাশ সংস্থার তালিকা



আন্তর্জাতিক ও বৈশ্বিক 
 জাতিসংঘ মহাকাশ দপ্তর

আন্তর্জাতিক ও আঞ্চলিক 
 ইউরোপীয় মহাকাশ সংস্থা

জাতীয়

আর্জেন্টিনা 
 Comisión Nacional de Actividades Espaciales

অস্ট্রেলিয়া 
 কমনওয়েল্‌থ সাইন্টিফিক অ্যান্ড ইন্ডাস্ট্রিয়াল রিসার্চ অরগানাইজেশন

অস্ট্রিয়া 
 অস্ট্রিয়ান স্পেন এজেন্সি

বাংলাদেশ 
 মহাকাশ গবেষণা এবং দূর অনুধাবন কেন্দ্র

ভারত 
 ইসরো

দক্ষিণ কোরিয়া 
 কোরিয়া অ্যারোস্পেস রিসার্চ ইনস্টিটিউট (কারি)

যুক্তরাজ্য 
 ব্রিটিশ ন্যাশনাল স্পেস সেন্টার

যুক্তরাষ্ট্র 
 ন্যাশনাল অ্যারোনটিক্‌স অ্যান্ড স্পেস অরগানাইজেশন (নাসা)

রাশিয়া 
 রসকসমস

জ্যোতির্বিজ্ঞান
মহাকাশ সংস্থা
মহাকাশ যাত্রা
ওয়াও! সংকেত

ওয়াও! সংকেত () একটি শক্তিশালী ন্যারোব্যান্ড বেতার সংকেত। অধ্যাপক জেরি আর. এহমান ১৯৭৭ সালের ১৫ আগস্ট তারিখে ওহাইও স্টেট ইউনিভার্সিটির বিগ এয়ার বেতার দূরবীক্ষণ যন্ত্র থেকে এটি চিহ্নিত করেন। এই সংকেতটি সবার দৃষ্টি কেড়ে নিয়েছিলো, কারণ এতে বহির্জাগতিক প্রাণের সম্ভাবনা দেখা দিয়েছিলো। সংকেতটি ১৪২০ মেগা হার্জের (MHz) ছিল এবং যা ৭২ সেকেন্ড ধরে বিরাজমান থেকে অকস্মাৎ বিলীন হয়ে যায়। পরবর্তীতে সংকেতটি গ্রহণের এবং বিশ্লেষণের জন্য যথা সম্ভব চেষ্টা চালানো হয়। কিন্তু নির্দিষ্ট একটি সময় অবধি এই সংকেতটি আর গ্রহণ করা সম্ভব হয় নি। তবে পরবর্তী সময়ে এটার রহস্যভেদে 'সেন্টার অব প্লানাটারি সাইন্স' এর একটি টীম সমর্থ হয়। তারা প্রমাণ করে যে, সংকেতটি একটা ধুমকেতু থেকে আসছিল। ২০১৭ সালে যখন ধুমকেতুটি সৌরজগতের একই স্থান বরাবর অতিক্রম করে, তখন একই ধরনের আরেকটি সংকেত গৃহীত হয়। পরে গবেষণায় Wow! Signal'এর সাথে সাথে এর হুবহু মিল পাওয়া যায়। আর এভাবেই Wow! Signal নিয়ে রহস্য উত্তেজনাময় মাতামাতির অন্ত ঘটে। এবং বর্তমান সময়ে রহস্য উন্মোচনের এই বিষয়টি বেশ জনপ্রিয়তা অর্জন করে। সর্বোপরি, সংকেতটি ওহাইও স্টেট ইউনিভার্সিটির প্রকল্পের একটি বড় সাফল্য।

তথ্যসূত্র

বহিঃসংযোগ 
 জে. আর. এহমান (১৯৯৭)। দ্য বিগ এয়ার ওয়াও! সংকেত - ২০ বছর পরে আমরা এ সম্বন্ধে কি জানি এবং কি জানিনা
 Location on Google Sky
 Location on YourSky

বহির্জাগতিক প্রাণ
সংকেতবিজ্ঞান
বেতার বর্ণালী
বহির্জাগতিক বুদ্ধিমত্তার অনুসন্ধান
পশ্চিমবঙ্গ বাংলা আকাদেমি

পশ্চিমবঙ্গ বাংলা আকাদেমি পশ্চিমবঙ্গে প্রতিষ্ঠিত বাংলা ভাষার সরকারি নিয়ন্ত্রক সংস্থা। বাংলা ভাষা ও সাহিত্যের বিকাশ ও ঐতিহ্যরক্ষার লক্ষ্যে ফ্রান্সের আকাদেমি ফ্রঁসেজ-এর আদলে পশ্চিমবঙ্গ সরকারের তথ্য ও সংস্কৃতি বিভাগের একটি অঙ্গ হিসাবে এটি প্রতিষ্ঠিত হয়। ১৯৯৪ খ্রিস্টাব্দে এটি একটি স্বশাসিত সংস্থার মর্যাদা পায়। যদিও বাংলা আকাদেমি কর্তৃক প্রচলিত ভাষাসংক্রান্ত সংস্কারগুলি আইনগতভাবে বাধ্যতামূলক নয়, তবু পশ্চিমবঙ্গ সরকার এই সংস্কারগুলির প্রচারে সচেষ্ট থাকেন। ত্রিপুরা সরকারও সম্প্রতি এই সংস্কারগুলি বিদ্যালয়স্তরে চালু করেছেন। অক্সফোর্ড ইউনিভার্সিটি প্রেস বা রামকৃষ্ণ মিশনের মতো বেশ কয়েকটি গুরুত্বপূর্ণ সংস্থা পশ্চিমবঙ্গে বাংলা প্রকাশনার ক্ষেত্রে বাংলা আকাদেমির নিয়মাবলি মেনে চলেন।

আকাদেমি দুটি পৃথক ভবন নিয়ে গঠিত, একটি দক্ষিণ কলকাতার নন্দন-রবীন্দ্র সদন কমপ্লেক্সে (এছাড়াও বাংলা আকাদেমি-রবীন্দ্র সদন বা নন্দন-বাংলা আকাদেমি কমপ্লেক্স হিসাবে উল্লেখ করা হয়) এবং অন্যটি বিধাননগরের (সল্ট লেক) রবীন্দ্র-ওকাকুরা ভবন। অন্নদাশঙ্কর রায় আকাদেমির প্রথম সভাপতি এবং সনৎকুমার চট্টোপাধ্যায় আকাদেমির প্রথম সম্পাদক ছিলেন।

বাংলা আকাদেমি পশ্চিমবঙ্গের বিভিন্ন জেলায় এবং এমনকি ভারতের অন্যান্য রাজ্যে তার কার্যক্রম এবং কর্মসূচী প্রসারিত করতে সফল হয়েছে। কলকাতায় বাংলা আকাদেমি, বঙ্গীয় সাহিত্য পরিষদ, সাহিত্য অকাদেমি, প্রকাশক এবং বই বিক্রেতাদের গিল্ড, পূর্ব জোনাল সাংস্কৃতিক কেন্দ্র, ন্যাশনাল বুক ট্রাস্ট এবং বিভিন্ন বিশ্ববিদ্যালয় ও সাংস্কৃতিক সংগঠনের সাথে সহযোগিতায় বিভিন্ন কর্মসূচী আয়োজন করে।

নামকরণ

কর্মসমিতি ও সাধারণ পরিষদ

কাজ  

বাংলা আকাদেমির গবেষকেরা বাংলা বানান, ব্যাকরণ, ব্যুৎপত্তি ও বাংলা ভাষার ইতিহাস নিয়ে গবেষণা করছেন। মৌলিক বাংলা পাণ্ডুলিপি সংরক্ষণ করার জন্য তাঁরা একটি বড়ো গ্রন্থাগার নির্মাণ করেছেন। বিগত শতকেই বাংলা আকাদেমি থেকে 'আকাদেমি বিদ্যার্থী বাংলা অভিধান' এবং 'আকাদেমি বানান অভিধান' প্রকাশিত হয়েছে। রাজ্যের বাংলা ভাষার গবেষক, শিক্ষাবিদ, কবি-সাহিত্যিকদের নিয়ে এক উচ্চ পর্যায়ের 'বাংলা বানান উপসমিতি' গঠন করে তাঁদের সাহায্যেই বাংলা বানানের ব্যাপক সংস্কারসাধন করে এইসব অভিধান লেখা এবং সংকলিত হয়েছে। পশ্চিমবঙ্গের একশো শতাংশ পাঠ্য বই প্রকাশক এবং প্রায় নিরানব্বই শতাংশ সংবাদপত্র প্রকাশকের কার্যালয়ে 'বাংলা আকাদেমি বানান অভিধান' মেনে কাজ করা হয়। অতীতে প্রকাশিত যেকোনো বাংলা অভিধানের বানানের সঙ্গে 'আকাদেমি বানান অভিধান' সম্পূর্ণ আলাদা। কারণ কয়েক দশকের গবেষণালব্ধ নতুন বানানবিধি প্রণয়ন পশ্চিমবঙ্গ বাংলা আকাদেমির এক অসাধ্য সাধন বিষয় ছিল। কেননা, সত্যি কথাটা হল, বাংলা বানানের মধ্যে একটা ছন্নছাড়া ভাবকে কাটিয়ে একসূত্রে বাঁধার জায়গা তৈরি করেছে পশ্চিমবঙ্গ বাংলা আকাদেমি। এখনো পাঠ্য বইয়ের শিরোনাম পৃষ্ঠায় প্রকাশকদর লিখতে হয়, 'পশ্চিমবঙ্গ বাংলা আকাদেমির বানানবিধি অনুসৃত'।

জাপান সরকার ৫০,০০,০০০ টাকা দান করেছে আকাদেমির গবেষণার জন্য। পশ্চিমবঙ্গ সরকারও কিছু পরিমাণ অর্থ প্রদান করেছে। আকাদেমি বিধাননগরে "রবীন্দ্র ওকাকুরা ভবন" নামক একটি ইন্দো-জাপান সাংস্কৃতিক কেন্দ্রের উপর টাকা খরচ করে। এছাড়াও বাংলা আকাদেমি কর্তৃক সংস্কারপ্রাপ্ত বাংলা লিপি অনুসারে এই সংস্থা ইউনিকোড বাংলা ফন্ট তৈরি করে। যে ইউনিকোড রাজ্যের বাংলা সংবাদপত্রগুলোও ব্যবহার করতে শুরু করেছে।

পাদটীকা 

পশ্চিমবঙ্গের গবেষণা প্রতিষ্ঠান
বাংলা ভাষার শিক্ষায়ন
কলকাতার দর্শনীয় স্থান
ভাষা নিয়ন্ত্রক সংস্থা
কলকাতার গবেষণা প্রতিষ্ঠান
বাংলা সাহিত্যের প্রতিষ্ঠান
১৯৮৬-এ পশ্চিমবঙ্গে প্রতিষ্ঠিত
ভারত ভিত্তিক সাংস্কৃতিক সংগঠন
পশ্চিমবঙ্গ ভিত্তিক সংগঠন
চিড়িয়াখানা

যেখানে বন্য প্রাণী বন্দী অবস্থায় সংরক্ষণ ও গবেষণার জন্য রাখা হয় তাকে চিড়িয়াখানা বলে। পৃথিবীর প্রায় সব বড় শহরেই চিড়িয়াখানা আছে। বিভিন্ন চিড়িয়াখানা এখন সাফারি প্রকল্প চালু করেছে। বিনোদন ও তথ্যসংগ্রহের জন্য চিড়য়াখানার গুরুত্ব আছে।

নামকরণ 
বাংলা চিড়িয়া বা পশু, জন্তু জানোয়ার থেকে চিড়িয়াখানা শব্দটির উৎপত্তি। ইংরেজি zoo শব্দটি গ্রীক শব্দ zōon থেকে এসেছে। যার অর্থ পশুপখি।

ইতিহাস 
খ্রিষ্টপূর্ব ৩৫০০ অব্দে প্রাচীন মিশরে চিড়িয়াখানার অস্তিত্ব ছিল। খ্রিষ্টপূর্ব ২য় শতকে চীনে চিড়িয়াখানার প্রমাণ পাওয়া যায়। ১২০৪ সালে ইংল্যান্ডে প্রথম চিড়িয়া খানা গড়ে উঠে।

প্রাণী অধিকার
প্রাণিবিজ্ঞান
বিনোদন
চিড়িয়াখানা
প্রাণিকল্যাণ
রুট্‌স: দ্য সাগা অফ অ্যান অ্যামেরিকান ফ্যামিলি

রুট্‌স: দ্য সাগা অফ অ্যান অ্যামেরিকান ফ্যামিলি (Roots: The Saga of an American Family, বঙ্গানুবাদ: শিকড়ের সন্ধানে) আমেরিকান মার্কিন লেখক অ্যালেক্স হেলি রচিত একটি আত্মজীবনীমূলক উপন্যাস।

"রুট্‌স"-এর চরিত্রসমূহ 
 কুন্টা কিন্টে – original protagonist: a young man of the মানডিনকা জনগণ, grows up in গাম্বিয়া before being captured and enslaved. আমেরিকায় "টবি" নামে পরিচিত হন।
 জন ওয়ালার – ইনি কুন্টাকে কিনে নেন
 ড. উইলিয়াম ওয়ালার – ঔষধ এবং জনস ভাইয়ের ডাক্তার: তার থেকে সরে কুন্টা ক্রয়
 বেল ওয়ালার – cook to the doctor who Kinte marries
 কিজি ওয়ালার– Kinte এবং বেল কন্যা
 মিসি – ডঃ ওয়ালার ভাগ্নী
 টম লি – slave owner in North Carolina to whom Kizzy is sold
 জর্জ লি – son to Kizzy and her brutal new owner, he is called "Chicken George"
 ম্যাটিলডা – who George marries
 টম হার্ভে – চিকেন জর্জ এবং মাটিল্ডা পুত্র
 সিনথিয়া – the youngest of Tom and Irene's eight children (grand daughter of Chicken George)
 বার্থা – সিনথিয়া সন্তান ; অ্যালেক্স হেলেয় এর মা
 সাইমন আলেকজান্ডার হেলি – কর্নেল বিশ্ববিদ্যালয় professor and husband of Bertha; father of Alex Haley
 অ্যালেক্স হেলি – বইটির লেখক যিনি বইয়ের শেষ ৩০ পৃষ্ঠায় মূল চরিত্র ছিলেন। এই চরিত্র কুন্টা কিন্টের ষষ্ঠ উত্তরপুরুষ

প্রকাশনার বিস্তারিত তথ্য 
 ১৯৭৬, USA, Doubleday Books (), Pub date 12 September 1976, hardback (First edition)
 ১৯৭৭, UK, Hutchinson (), Pub date ? April 1977, hardback 
 ১৯৭৮, UK, Picador (), Pub date 14 April 1978, paperback
 ১৯৮০, USA, Bantam Books (), Pub date ? November 1980, paperback (Teacher's guide)
 ১৯৮২, UK, GK Hall (), Pub date ? December 1982, hardback 
 ১৯৮৫, USA, Vintage (), Pub date ? May 1985, paperback
 ১৯৯২, USA, Bantam Doubleday Dell (), Pub date 31 December 1992, paperback
 ১৯৯৪, USA, Vintage (), Pub date 21 January 1994, paperback
 ১৯৯৯, USA, Rebound by Sagebrush (), Pub date ? October 1999, hardback (Library edition)
 ২০০০, USA, Wings (), Pub date ? September 2000, hardback 
 ২০০৬, USA, Buccaneer Books (), Pub date 30 August 2006, hardback

বঙ্গানুবাদ 
সম্প্রতি বইটির বাংলা অনুবাদ প্রকাশিত হয়েছে। অনুবাদ গ্রন্থটির নাম "শিকড়ের সন্ধানে"। অনুবাদ করেছেন গীতি সেন।

টীকা

আরও দেখুন 
 আফ্রিকান মার্কিন সাহিত্য

১৯৭৬-এর উপন্যাস
আত্মজীবনীমূলক উপন্যাস
আফ্রিকান মার্কিন উপন্যাস
ইংরেজি উপন্যাস
মার্কিন দাসপ্রথা সম্পর্কে উপন্যাস
অ্যাকটিনোমাইসিটিস

অ্যাকটিনোমাইসিটিস ব্যাকটেরিয়ার অ্যাক্টিনোমাইসেটিয়া শ্রেণীর একটি প্রজাতি। তারা সবাই গ্রাম-পজিটিভ। অ্যাক্টিনোমাইসেস প্রজাতিগুলি ফ্যাকাল্টিভলি অ্যানেরোবিক এবং তারা অ্যানেরোবিক অবস্থার অধীনে সবচেয়ে ভাল বৃদ্ধি পায়। 

এক প্রকার ব্যাক্টেরিয়া। ছত্রাকের সাথে এদের দারুণ মিল বিদ্যমান। তবে ব্যাক্টেরিয়া হবার কারণে এরা প্রাক-কেন্দ্রিক কোষ। এরা ছত্রাকের মত হাইফা গঠন করে, কিন্তু এদের হাইফার প্রস্থ ছত্রাকের থেকে কম। বেশির ভাগ অ্যাকটিনোমাইসিটিস মাটিতে পাওয়া যায়। এদের সবথেকে গুরুত্ব পূর্ণ বৈশিষ্ট হল অ্যাকটিনোমাইসিটিস জাতীয় ব্যাক্টেরিয়া বিভিন্ন ধরনের অ্যান্টিবায়োটিক গঠন করে। স্ট্রেপ্টোমাইসিস (Streptomyces), নোকার্ডিয়া (Nocardia)ইত্যাদি অ্যাকটিনোমাইসিটিসের উদাহরণ।

তথ্যসূত্র 

জীব
ব্যাকটেরিয়া
গ্রাম-ধনাত্মক ব্যাকটেরিয়া
ব্যাকটেরিয়ার গণ
নাৎসি বাহিনীর পোল্যান্ড আক্রমণ

ভার্সাই চুক্তি অনুসারে জার্মানির (বর্তমান পোল্যান্ড-এর) ডানজিগ বন্দরের মালিকানা দিয়ে দেয়া হয়েছিল রাষ্ট্রপুঞ্জকে [league of nations]।১৯৩৯ এর ২১ শে মার্চ হিটলার ডানজিগের মালিকানা এবং ঐ পর্যন্ত যাবার জন্য পোল্যান্ডের ভেতর দিয়ে সড়ক ও রেলপথ দাবী করেন ।পোল্যান্ড দাবী অগ্রাহ্য করায় যুদ্ধের সম্ভাবনা তৈরি হল ।
সোভিয়েত ইউনিয়নকে নিষ্ক্রিয় রাখার জন্য জার্মানি অনাক্রমণ চুক্তি [non-aggression treaty] করে ।এই চুক্তিতে গোপণে ভাগবাঁটোয়ারার খসড়াও করা হয় ।
অন্যদিকে ব্রিটেন ও ফ্রান্স পোল্যান্ডের সাথে সহায়তা চুক্তি করে ।
১লা সেপ্টেম্বর সীমান্তে একটি সাজানো আক্রমণের ছুতো ধরে হিটলার পোল্যান্ড দখলের অভিযান শুরু করল ।৩রা সেপ্টেম্বর মিত্রবাহিনী জার্মানির বিরুদ্ধে যুদ্ধ ঘোষণা করল,এবং শুরু হল দ্বিতীয় বিশ্বযুদ্ধ ।
পোলিশ বাহিনী আয়তনে যথেষ্ট বিশাল হলেও তাদের অস্ত্রশস্ত্র ও সামরিক চিন্তাভাবনা ছিল সনাতন ।প্রথম দিনই জার্মান বিমান বাহিনী বোমা ফেলে তাদের শহর ,রেল ,সেতু ,শক্তিকেন্দ্র এবং তাদের বিমান বাহিনী অচল করে দিল ।অন্যদিকে সাইলেশিয়া ,প্রুশিয়া ,মোরাভিয়া ,স্লোভাকিয়া দিয়ে জার্মান বাহিনী ঢুকে পোলিশ বাহিনীকে ছিন্নবিচ্ছিণ্ন করে দিল ।ফরাসি ও ব্রিটিশ বাহিনী সাহায্য করবার সুযোগ পেল না ।এটি পশ্চিমের বিশ্বাসভঙ্গতা হিসেবে পরিচিত ।
জার্মানির এই নতুন ধরনের যুদ্ধ পদ্ধতি blitzkrieg বা ঝটিকা যুদ্ধ নামে পরিচিত ।
১৭ই সেপ্টেম্বর গোপন সমঝোতা অনুসারে সোভিয়েত বাহিনীও আক্রমণে যোগ দিল । পরদিনই পোলিশ কর্তাব্যক্তিরা দেশ ছাড়লেন ।ওয়ারস পতন হলো ২৭শে সেপ্টেম্বর ।শেষ সেনাদল কক্ দুর্গে যুদ্ধ করে ৬ই অক্টোবর পর্যন্ত ।
পোল্যান্ড অবশ্য আনুষ্ঠানিকভাবে আত্মসমর্পণ করেনি ।অনেক পোলিশ মিত্র বাহিনীতে যোগ দেয় এবং অনেকে যুদ্ধ শেষ হওয়া পর্যন্ত গেরিলা যুদ্ধ চালিয়ে যায় ।

তথ্যসূত্র 

দ্বিতীয় বিশ্বযুদ্ধ
দ্বিতীয় বিশ্বযুদ্ধকালীন ফ্রান্সের সামরিক ইতিহাস

১০ই মে ১৯৪০ একসাথে চারটি দেশ (ফ্রান্স, বেলজিয়াম, নেদারল্যান্ড, লুক্সেমবার্গ) আক্রমণ করে ভুয়া যুদ্ধের ইতি টানল জার্মানি ।
ঐদিন জার্মান প্যারাশ্যুটিস্টরা নেদারল্যান্ডের বিভিন্ন শহরের গুরুত্বপূর্ণ জায়গাগুলি দখল করে নিল। একই দিনে বেলজিয়ামের প্রতিরক্ষার কেন্দ্র এবেন এমেল দুর্গ ও আলবার্ট খালের সেতুর ওপর অবতরণ করলো গ্লাইডাররা যুদ্ধের ইতিহাসে প্রথম। ফরাসিরা ভেবেছিল আক্রমণ আসবে ফ্রান্স জার্মানি সীমান্তের রণরেখা ম্যাগিনোট লাইনের ওপর অথবা বেলজিয়ামের ভিতর দিয়ে আমুর হয়ে। তারা ভেবেছিল জার্মানির প্যানজার বাহিনী আরদেনের জঙ্গল ভেদ করে আসতে পারবে না।
১৪ই মে নেদারল্যান্ডের পতন ঘটলো। রাণী উইলহেলমিনা লন্ডনে নির্বাসিত সরকারের দপ্তর বসালেন।
বেলজিয়ামের রণরেখা পীল লাইনের পতন হবার পর মিত্রবাহিনী অ্যান্টওয়ার্প নামুর লাইনে থেকে লড়ছিল কিন্ত ১৪ই মে আরদেন থেকে জার্মান বাহিনী বেরিয়ে এসে প্রবল বেগে এগোতে থাকায় তাদের ফ্রান্সে ডেকে নেয়া হলো।
ফ্রান্সে দিশেহারা মিত্র সেনাদের দুভাগ করে ঘিরে ফেলল শত্রু। একদল আটকা পড়ল ডানকার্কে ।ইউরোপ থেকে ফরাসি ও BEF [british expiditionary force] সেনা প্রত্যাহারের একমাত্র বন্দর তখন ডানকার্ক। জার্মানরা পৌছাঁবার আগে তড়িঘড়ি পশ্চাদপসরণ শুরু হলো। ২৬শে মে থেকে ৪ঠা জুন ব্রিটিশ বিমানবাহিনীর ছত্রছায়ায় ইংলিশ চ্যানেল পাড়ি দিয়ে ইতিহাসের বৃহত্তম সেনা অপসারণের কাজ শেষ হলো ।তবে ফেলে আসতে হলো বেশীরভাগ যন্ত্রাদি। এরমাঝে ২৭শে মে বেলজিয়ামের পতন হলো।
৫ই জুন জার্মানি somme থেকে নতুন করে আক্রমণ শুরু করল। ৯ই জুন aisne এর পতন ঘটল । মাগিনোট রেখা ফেলে রেখে তারা সুইস সীমান্তের দিকে চলে গেল।
১০ই জুন ইতালিও যুদ্ধ ঘোষণা করল। তবে তারা আক্রমণ শুরু করে ২০শে জুন থেকে।
ফরাসি সরকার প্রথমে তুর ও পরে বোর্দোতে সরে গেল।
১৪ই জুন প্যারিসের পতন ঘটল।
১৬ই জুন প্রধানমন্ত্রী রেনো পদত্যাগ করলেন ও তার বদলে এলেন প্রথম বিশ্বযুদ্ধের নায়ক পেত্যাঁ।
২২শে জুন জার্মান-ফরাসি এবং ২৪শে জুন জার্মান-ইতালীয় শান্তিচুক্তি স্বাক্ষরিত হয়।
এদিকে শার্ল দো গল লন্ডন থেকে ফরাসিদের প্রতি প্রতিরোধের আবেদন জানাতে থাকেন। অল্প কিছু ফরাসি উপনিবেশ তাতে যোগদান করে।
ফ্রান্সের বেশিরভাগ এলাকা জার্মানি নিয়ে নেয় ।অল্প কিছু জায়গা জুড়ে পেঁত্যা একটি নিরপেক্ষ কিন্তু জার্মানির প্রভাবাধীন সরকার গঠন করেন। এটি ভিশি ফ্রান্স নামে পরিচিত হয়।
ফরাসি নৌ ও বিমান বাহিনীর হাতবদল না হলেও তাদের নিরপেক্ষ রাখা হয়।
কিন্তু ফরাসি নৌ বহর একসময় জার্মানির হাতে চলে যেতে পারে এই আশঙ্কায় ৩রা জুলাই ব্রিটেন নামমাত্র বাধায় ব্রিটিশ নিয়ন্ত্রাধহীন বন্দরে থাকা জাহাজগুলি দখল করে নিল। তবে আলজেরীয় বন্দরের জাহাজগুলি বাধা দিল ও গোলাগুলি হলো। ফলে পরদিন পেত্যাঁর সরকার ব্রিটেনের সাথে সম্পর্কচ্ছেদ করল।

তথ্যসূত্র

দ্বিতীয় বিশ্বযুদ্ধ
ফ্রান্সের ইতিহাস
দ্বিতীয় বিশ্বযুদ্ধের রাজনীতি
ফ্রান্স জড়িত যুদ্ধ
ফ্রান্সের আধুনিক ইতিহাস
সেন্ট জন্স নদী

সেন্ট জন্স নদী (ইংরেজি Saint Johns River) যুক্তরাষ্ট্রের ফ্লোরিডা রাজ্যের দীর্ঘতম নদী। ১৯৯৭ সালে এই নদী 'আমেরিকার ঐতিহ্যবাহী নদী হিসেবে স্বীকৃতি লাভ করে। এই নদী বিশ্বের অন্যতম অলস নদী। 
৩১০ মাইল (৫০০ কিলোমিটার) লম্বায়, এটি উত্তর দিকে প্রবাহিত হয় এবং বারোটি কাউন্টির মধ্য দিয়ে বাতাস বা সীমানা বয়ে চলে।  হেডওয়েটার থেকে মুখের উচ্চতায় নেমে আসা হার ৩০ ফুট (৯ মিটার) এরও কম;  বেশিরভাগ ফ্লোরিডার জলপথের মতো, সেন্ট জনসের খুব কম প্রবাহ হার ০.৩ মাইল প্রতি ঘণ্টা (০.১৩ মি / সে) এবং প্রায়শই "অলস" হিসাবে বর্ণনা করা হয়। এর ধীরলয়ের প্রবাহের জন্য আবর্জনা ও বর্জ্য সরে যেতে বাধাগ্রস্ত হয়, যার ফলে নদীর বাস্তুতন্ত্রে সমস্যা দেখা দেয়। তবুও বিভিন্ন প্রজাতির উদ্ভিদ ও প্রাণীর আবাসস্থল এই নদী।বসন্তের শুরুতে যখন পানি কিছুটা গরম হয় তখন ডলফিনের দেখা মেলে এই নদীতে। এই নদীর মোহনায় একইসাথে লবণাক্ত ও মিঠাপানির মাছ থাকে।

তথ্যসূত্র 

ফ্লোরিডার নদী
ডেট্রয়েট নদী

ডেট্রয়েট নদী ইংরেজি : Detroit River) যুক্তরাষ্ট্র এবং কানাডার সীমান্তের অদূরে অবস্থিত। এই নদী ৩২ মাইল (৫১ কিমি) লম্বা এবং 0.৫-২.৫ মাইল (১-৪ কিমি) প্রশস্ত। এই নদী লেক সেইন্ট ক্লেয়ার এবং লেক ইরির মধ্যে সংযোগ স্থাপন করেছে।

১৯৯৭ সালে এই নদী 'আমেরিকার ঐতিহ্যবাহী নদী হিসেবে স্বীকৃতি লাভ করে। পাঁচ মিলিয়ন অধিবাসীর পানীয় সরবরাহ করে এই নদী। ডেট্রয়েট নদীর অভ্যন্তরে বেশ কিছু দ্বীপ এবং এর উপরে বেশ কিছু সেতু আছে।

মিশিগানের নদী
আন্তঃসীমান্ত নদী
কানাডার প্রণালি
হাডসন নদী

হাডসন নদী হলো  দীর্ঘ নদী যা যুক্তরাষ্ট্রের নিউ ইয়র্কের পূর্বে উত্তর থেকে দক্ষিণ দিক দিয়ে প্রবাহিত হয়। এটি এডিরনডেক পর্বতমালায় অবস্থিত লেক টিয়ার অব ক্লাউডস থেকে হাডসন ভ্যালি দিয়ে আপার নিউ ইয়র্ক বেতে প্রবাহিত হয়। এটি সবশেষে নিউ ইয়র্ক হার্বারের মাধ্যমে আটলান্টিক মহাসাগরে মেশে। নদীটি দক্ষিণ প্রান্তে যুক্তরাষ্ট্রের দুটি প্রদেশ নিউ ইয়র্ক ও নিউ জার্সির মধ্যে রাজনৈতিক সীমানা তৈরী করে। উত্তরে নিউ ইয়র্কের কিছু কাউন্টির মাঝে সীমানা তৈরী করে। নদীটির নামকরণ করা হয় ডাচ ইস্ট ইন্ডিয়া কোম্পানির ইংরেজ নাবিক হেনরি হাডসনের নামে, যিনি ১৬০৯ সালে নদীটি আবিষ্কার করেন। কানাডার হাডসন উপসাগরও তার নামে নামকরণ করা হয়।

বহিঃসংযোগ

Hudson River Maritime Museum
Beczak Environmental Education Center
Tocqueville in Newburgh – an Alexis de Tocqueville Tour segment on Hudson River steamship travel in the 1830s

হাডসন নদী
আমেরিকান ঐতিহ্যবাহী নদী
নিউ জার্সির নদী
নিউ ইয়র্কের নদী (রাজ্য)
নিউ জার্সির সীমানা
নিউ ইয়র্কের সীমানা (রাজ্য)
নিউ ইয়র্কের অতিতহবিল স্থান (রাজ্য)
ম্যানহাটনের নদী
ব্রঙ্কসের নদী
এসেক্স কাউন্টির নদী, নিউ ইয়র্ক
হাডসন কাউন্টির নদী, নিউ জার্সি
বার্গেন কাউন্টির নদী, নিউ জার্সি
ওয়েস্টচেস্টার কাউন্টির নদী, নিউ ইয়র্ক
রকল্যান্ড কাউন্টির নদী, নিউ ইয়র্ক
পাটনাম কাউন্টির নদী, নিউ ইয়র্ক
ডাচেস কাউন্টির নদী, নিউ ইয়র্ক
অরেঞ্জ কাউন্টির নদী, নিউ ইয়র্ক
আলস্টার কাউন্টির নদী, নিউ ইয়র্ক
সালিভান কাউন্টির নদী, নিউ ইয়র্ক
কলাম্বিয়া কাউন্টির নদী, নিউ ইয়র্ক
গ্রিন কাউন্টির নদী, নিউ ইয়র্ক
রেনসেলার কাউন্টির নদী, নিউ ইয়র্ক
অলবানি কাউন্টির নদী, নিউ ইয়র্ক
ওয়াশিংটন কাউন্টির নদী, নিউ ইয়র্ক
সারাটোগা কাউন্টির নদী, নিউ ইয়র্ক
উইল্যামেট নদী

উইল্যামেট নদী (ইংরেজি Willamette River) মার্কিন যুক্তরাষ্ট্রের একটি নদী। এটি কলম্বিয়া নদীর একটি প্রধান উপনদী, যা কলম্বিয়ার প্রবাহের ১২ থেকে ১৫ শতাংশের জন্য দায়ী। এর প্রধান শাখাটি ১৮৭ মাইল (৩০১ কিমি) লম্বা, যা সম্পূর্ণরূপে মার্কিন যুক্তরাষ্ট্রের উত্তর-পশ্চিম অরেগনে অবস্থিত। ওরেগন কোস্ট রেঞ্জ এবং ক্যাসকেড রেঞ্জের মধ্যে উত্তর দিকে প্রবাহিত, নদী এবং এর উপনদীগুলি উইল্যামেট উপত্যকা তৈরি করে। এর অববাহিকা যা ওরেগনের জনসংখ্যার দুই-তৃতীয়াংশ ধারণ করে।

তথ্যসূত্র 

অরেগনের নদী
কলাম্বিয়া নদীর উপনদী
কনদিদ

কাঁদিদ বা ক্যানডিড (Candide) ফরাসি দার্শনিক ভলতেয়ারের অনন্য এক বিদ্রুপাত্মক রচনা। ১৭৫৯ সালে ভলতেয়ার ফরাসী ভাষায় Candide, ou l'Optimisme (; French: ) নামের একটি বিদ্রুপাত্মক রচনাটি প্রকাশ করেন। কনদিদ একটি ফিলোসোফিক বা দার্শনিক গল্প। ১৮ শতাব্দীর শুরুর দিকে সমসাময়িক দার্শনিকেরা সামাজিক অসংলগ্নতা, রাজা এবং চার্চের অত্যাচারের বিরুদ্ধে মত প্রকাশের জন্য বিভিন্ন প্রকার সাহিত্য শ্রেণীর আশ্রয় নিতেন, যেমন দার্শনিক গল্প, বিশ্বকোষ, চিঠি ইত্যাদি।

কাহিনী সংক্ষেপ 
গল্পের নায়ক তনদিদ, শুরুতে তার আবাস বর্তমানে জার্মানির কোন এক প্রভাবশালি জমিদারের প্রাসাদে। জমিদারের আশ্রয় আর দার্শনিক শিক্ষকের সন্নিবেশে তার জীবন ভালোই কাটতে থাকে, শখ্যতা থেকে ভালোবাসার সম্পর্ক গড়ে উঠে জমিদারের মেয়ের সাথে। ভালোবাসার অপরাধে সে বিতাড়িত হয় প্রাসাদ থেকে, তার পর থেকে শুরু হয় তার নতুন জীবন, একের পর এক পরীক্ষার সম্মুখীন হয় সে। আস্তে আস্তে আবিষ্কার করে জীবন আর মানুষের চরিত্র।

তথ্যসূত্র 

ফরাসি উপন্যাস
দর্শন বিষয়ক উপন্যাস
বিবাচনকৃত বই
চলচ্চিত্রে অভিযোজিত ফরাসি উপন্যাস
ফরাসি দার্শনিক উপন্যাস
সাহিত্যে পুরুষ চরিত্র
ধর্ষণ সম্পর্কে উপন্যাস
বিমূর্ত বীজগণিত

বিমূর্ত বীজগণিত (ইংরেজি ভাষায়: Abstract Algebra) গণিতের একটি শাখা যেখানে কোন গাণিতিক ধারণাকে কেবলমাত্র তার বৈশিষ্ট্যের ভিত্তিতে পর্যালোচনা করা হয়। অর্থাৎ, কোন গাণিতিক বস্তুর প্রকৃত পরিচয় অগ্রাহ্য করে কেবল তার গঠন সম্পর্কিত তথ্যের মাধ্যমে তাকে বর্ণনা করা হয়।

গুরুত্বপূর্ণ ধারণা 
বিমূর্ত বীজগণিতে যে সব শ্রেণীকরণ বিশেষ উল্লেখযোগ্য:
 গ্রুপ
 ফীল্ড
 রিং
 ল্যাটিস
 মডিউল
 টপোলজি
 ভেক্টর স্থান

আরও দেখুন 
 ক্যাটাগরি তত্ত্ব
 বীজগাণিতিক জ্যামিতি

তথ্যসূত্র

বিমূর্ত বীজগণিত
বীজগণিত
খ্রিস্টপূর্ব ৪২৭

খ্রিস্টপূর্ব ৪২৭ প্রাক-জুলিয়ান রোমান বর্ষপঞ্জির একটি বছর।

ঘটনাবলী

গ্রীস
 স্পার্টার রাজা দ্বিতীয় আর্কিডামাস এর উত্তরসূরী হিসাবে তার পুত্র দ্বিতীয় এগিস ক্ষমতায় আহরোণ করেন।

জন্ম
 প্লেটো - প্রখ্যাত গ্রিক দার্শনিক।।

মৃত্যু 
 দ্বিতীয় আর্কিডামাস - স্পার্টার রাজা।

খ্রিস্টপূর্ব ৪২৭
খ্রিষ্টপূর্ব ৩৪৭

খ্রিস্টপূর্ব ৩৪৭ বলতে যিশু খ্রিস্টের জন্মের ৩৪৭ বছর পূর্বের বছরটিকে বুঝানো হয়।

ঘটনাবলী 
 দার্শনিক প্লেটো মৃত্যুবরণ করার ফলে তার বোনের পুত্র স্পিউসিপ্পাস তার প্রতিষ্ঠিত শিক্ষা প্রতিষ্ঠান আকাদেমির প্রধান হিসাবে মনোনীত হন।

জন্ম

মৃত্যু 
 গ্রিক দার্শনিক প্লেটো মৃত্যু বরণ করেন।

তথ্যসূত্র 

বছর
খ্রিষ্টপূর্ব ৩৪৭
খ্রিস্টপূর্ব ৩৮৪

খ্রিস্টপূর্ব ৩৮৪ অব্দ বলতে যিশু খ্রিস্টের জন্মের ৩৮৪ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Tribunate of Cornelius, Poplicola, Camillus, Rufus, Crassus and Capitolinus হিসাবে পরিচিত।

ঘটনাবলী 
 স্থানানুসারে 
 গ্রিস

জন্ম 
 এরিস্টোটল - প্রখ্যাত গ্রিক দার্শনিক জন্ম গ্রহণ করেন (মৃত্যু: খ্রিস্টপূর্ব ৩২২)।

মৃত্যু

তথ্যসূত্র 

খ্রিস্টপূর্ব ৩৮৪
খ্রিস্টপূর্ব ৩২২

খ্রিস্টপূর্ব ৩২২ অব্দ বলতে যিশু খ্রিস্টের জন্মের ৩২২ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Consulship of Rullianus and Curvus হিসাবে পরিচিত।

ঘটনাবলী 
 স্থানানুসারে 
 গ্রিস 
 লীগ অব করিন্থের অবসান ঘটে।

 ভারত 
 চন্দ্রগুপ্ত মৌর্য মৌর্য সাম্রাজের প্রথম সম্রাট পদে অধীষ্ট হন।

জন্ম

মৃত্যু 
 এরিস্টোটল - প্রখ্যাত গ্রিক দার্শনিক, মৃত্যু বরণ করেন (জন্ম: খ্রিস্টপূর্ব ৩৮৪)।

তথ্যসূত্র 

খ্রিস্টপূর্ব ৩২২
খ্রিস্টপূর্ব ৩৯৯

খ্রিস্টপূর্ব ৩৯৯ অব্দ বলতে যিশু খ্রিস্টের জন্মের ৩৯৯ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Tribunate of Augurinus, Longus, Priscus, Cicurinus, Rufus and Philo হিসাবে পরিচিত।

ঘটনাবলী 
 স্থানানুসারে 
 গ্রিস

জন্ম

মৃত্যু 
 সক্রেটিস - প্রখ্যাত গ্রিক দার্শনিক, মৃত্যু বরণ করেন (জন্ম: খ্রিস্টপূর্ব ৪৭০)।

তথ্যসূত্র 

খ্রিস্টপূর্ব ৩৯৯
অভিক্ষেপ জ্যামিতি

অভিক্ষেপ জ্যামিতি একটি জ্যামিতি যাতে বিন্দু ও রেখার ধারণা প্রতিসম। বিশেষত, যেখানে ইউক্লিডীয় জ্যামিতিতে দুইটি রেখা সমান্তরালও হতে পারে, অভিক্ষেপ জ্যামিতিতে দুইটি রেখা সব সময় একটি এবং কেবলমাত্র একটি বিন্দুতে ছেদ করে (তুলনীয়, দুইটি বিন্দু দিয়ে একটি এবং কেবলমাত্র একটি রেখা টানা যায়)।

গণিতের শাখা যা জ্যামিতিক পরিসংখ্যান এবং চিত্রের মধ্যে সম্পর্ক নিয়ে কাজ করে, বা ম্যাপিং, যা তাদের অন্য পৃষ্ঠে প্রজেক্ট করার ফলে হয়।

দ্বৈত বৈশিষ্ট্য 
অভিক্ষেপ জ্যামিতির অন্যতম আকর্ষণীয় তাত্ত্বিক দিক হলো এর দ্বৈত বৈশিষ্ট্য: অভিক্ষেপ জ্যামিতির যে কোন উপপাদ্যে নিম্নলিখিত পরিবর্তনগুলোর সবগুলো প্রয়োগ করলে পরিবর্তিত উপপাদ্যটিও সত্য,
 রেখার পরিবর্তে বিন্দু, বিন্দুর পরিবর্তে রেখা
 (রেখার) উপরের পরিবর্তে (বিন্দু) দিয়ে যায়, (বিন্দু) দিয়ে যায়ের পরিবর্তে (রেখার) উপরে
 একই রেখার উপরের পরিবর্তে একই বিন্দু দিয়ে যায়, একই রেখার উপরের পরিবর্তে একই বিন্দু দিয়ে যায়
 ছেদের পরিবর্তে রেখা টানা, রেখা টানার পরিবর্তে ছেদ

তথ্যসূত্র 

অসম্পূর্ণ
জ্যামিতি
তুচ্ছ সত্য

তুচ্ছ সত্য (বা, অনুল্লেখ্য সত্য, ইংলিশে, "Trivial Theorem") গণিতের পরিভাষায় এমন একটি উপপাদ্য যার প্রমাণ সরল, সহজবোধ্য এবং নাতিদীর্ঘ।

গণিত পাঠ্যপুস্তকে যে সব দাবীর সত্যতা তাৎক্ষণিক যাচাই করা সম্ভব কিন্তু লেখক তার সম্পূর্ণ বর্ণনাকে অপ্রয়োজনীয় মনে করেন তাদের তুচ্ছ সত্য বলে উল্লেখ করা হয়।

পাঠক অবশ্য, নিজস্বার্থে, প্রমাণটি চেষ্টা করে দেখতে পারেন, কারণ অনেক ক্ষেত্রেই এই "তুচ্ছ সত্য"গুলোর প্রমাণ গভীর মনোযোগের দাবী রাখে।

কৌতুক 
গণিত সমাজে তুচ্ছ সত্য নিয়ে কৌতুক করা গণিত সংস্কৃতির একটি অংশ। শোনা যায়, কোন এক বিশ্লেষণ ক্লাসে শিক্ষক কোন একটি উপপাদ্য বর্ণনার সময় একটি অনুসিদ্ধান্তের সাহায্য নেন। একজন ছাত্র ঐ অনুসিদ্ধান্তের প্রমাণ জানতে চাইলে শিক্ষক জবাব দেন এটি একটি তুচ্ছ সত্য। তার পর চিন্তায় ডুবে যান। আধাঘণ্টা পরে, তার চিন্তা করা শেষ হলে, আনমনে বলে ওঠেন, "হুঁ, যা বলছিলাম, এটা একটা তুচ্ছ সত্য"।

গাণিতিক পরিভাষা